Ana Sözü | Kişinevda 19-cu yardım Kolada paneerı oldu
10.12.2015,	Ana Sözü tarafından yazılı ,	CÜMNE BÖLÜMÜ, 926 KERÄ BAKILMIŞ
Kırım ayın (dekabri) 6-da Kişinevda geçti 19-cu yardım Kolada paneerı, angısında pay aldılar Moldovada bulunan büükelçilikleri hem diplomatiya misiyaları.
Bu yıl da, nicä da geçteki üç yıllar gibi, Kişinev Türkiye Büükelçiliin stendında, panayıra katılannarın arasında, en çok satışlar oldu – 62 bin 120 ley. Lääzım urgulamaa, ani bu parayı toplamaa deyni pek çalıştılar Türkiye Büükelçisi, Büükelçiliin hem TİKA zaametçileri. Burada Türkiye Hava Yolları (THY) stendın bir köşesindä “Uçan asçı”sınnan biznes-klas ikramnarı verdi.
Bu yıl stendtan satış sistemasında eniliklär da oldu, bildirdi Türkiye Büükelçisi Mehmet Selim KARTAL. Onnarın arasında çetileyä görä verilän THY Kişinev-İstanbul-Kişinev iki aviabilet, Moldseldän bir telefon hem bir tablet.
Not. Kişinev Türkiye Büükelçiliin stendında sponsorluk yaptılar: Efes Vitanta Moldova, Gürallar Grubu, Komili, Lias Grup SRL, Malldova (Summa Moldova SRL), Marathon Distribution Group, Melis Bijuteri, Nefis, Nurettin Yılmaz, THY.